Florence Parly

Florence Parly (sündinud 8. mail 1963 Boulogne-Billancourtis) on Prantsusmaa ärileedi ja poliitik, ta on Sotsialistliku Partei liige. Ta oli 21. juunist 2017 kuni 20. maini 2022 Prantsusmaa kaitseminister.

Ta sündis aastal 1963 Boulogne-Billancourtis Hauts-de-Seine'i departemangus Île-de-France piirkonnas Ta õppis aastatel 1985–1987 Prantsusmaa Rahvuslikus Juhtimiskoolis (École nationale d'administration'is).

Ta töötas aastatel 2005–2014 lennukompaniis Air France, kus tõusis peadirektori asetäitjaks. Aastal 2014 asus ta tööle firmasse SNCF Voyageurs, kus ta aastal 2016 tõusis peadirektoriks.

21. juunist 2017 kuni 20. maini 2022 oli ta Prantsusmaa kaitseminister.

Tunnustus 
 2009 Auleegioni orden
 2016 Ordre National du Mérite
 2022 Maarjamaa Risti II klassi teenetemärk

Prantsusmaa poliitikud
Kaitseministrid
Maarjamaa Risti II klassi teenetemärgi kavalerid
Sündinud 1963